CELEX: 32017R0238
Language: hu
Date: 2017-02-10 00:00:00
Title: A Bizottság (EU) 2017/238 rendelete (2017. február 10.) a kozmetikai termékekről szóló 1223/2009/EK európai parlamenti és tanácsi rendelet VI. mellékletének módosításáról

11.2.2017   
            
            
               HU
            
            
               Az Európai Unió Hivatalos Lapja
            
            
               L 36/37
            
         A BIZOTTSÁG (EU) 2017/238 RENDELETE
   (2017. február 10.)
   a kozmetikai termékekről szóló 1223/2009/EK európai parlamenti és tanácsi rendelet VI. mellékletének módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a kozmetikai termékekről szóló, 2009. november 30-i 1223/2009/EK európai parlamenti és tanácsi rendeletre (1) és különösen annak 31. cikke (1) bekezdésére,
   mivel:
   
               (1)
            
            
               A fogyasztók biztonságával foglalkozó tudományos bizottság (FBTB) 2008. december 16-án véleményt (2) fogadott el, amelyben arra a következtetésre jutott, hogy a Benzofenon-3 kozmetikai fényvédő termékekben UV-szűrőként legfeljebb 6 % (m/m)-os koncentrációban, valamint mindenfajta kozmetikai termékben az összetétel megóvása céljából legfeljebb 0,5 % (m/m)-os koncentrációban való felhasználása – potenciális kontaktallergén és fotoallergén tulajdonságától eltekintve – nem jelent veszélyt az emberi egészségre.
            
         
               (2)
            
            
               Következésképpen a Benzofenon-3 kozmetikai termékekben UV-szűrőként való felhasználására vonatkozó jelenlegi 10 % (m/m)-os maximális koncentrációt 6 % (m/m)-ra kell csökkenteni.
            
         
               (3)
            
            
               Az 1223/2009/EK rendeletet ezért ennek megfelelően módosítani kell.
            
         
               (4)
            
            
               A maximális koncentrációra vonatkozó új értékek alkalmazását el kell halasztani, hogy az ágazat elvégezhesse a termékek összetételének szükséges kiigazításait. A vállalkozások számára ezért e rendelet hatálybalépésétől számítva hat hónapot kell biztosítani arra, hogy megtegyék az előírásoknak megfelelő termékek forgalomba hozatalához szükséges intézkedéseket, és a maximális koncentrációra vonatkozó új előírásoknak meg nem felelő termékeket kivonják a piacról.
            
         
               (5)
            
            
               Az e rendeletben előírt intézkedések összhangban vannak a Kozmetikai Termékek Állandó Bizottságának véleményével,
            
         ELFOGADTA EZT A RENDELETET:
   1. cikk
   Az 1223/2009/EK rendelet VI. melléklete e rendelet mellékletének megfelelően módosul.
   2. cikk
   Ezt a rendeletet 2017. szeptember 3-tól kell alkalmazni.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. február 10-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 342., 2009.12.22., 59. o.
   
   
      (2)  SCCP 1201/08.
   
      MELLÉKLET
      Az 1223/2009/EK rendelet VI. mellékletének 4. bejegyzése helyébe a következő szöveg lép:
      
         
                     Hivatkozási szám
                  
                  
                     Az anyag azonosítása
                  
                  
                     Feltételek
                  
                  
                     Az alkalmazási feltételek és figyelmeztetések szövege
                  
               
                     Kémiai név/INN/XAN
                  
                  
                     Az összetevők glosszáriumában szereplő közhasználatú név
                  
                  
                     CAS-szám
                  
                  
                     EK-szám
                  
                  
                     A termék típusa, testrészek
                  
                  
                     Legnagyobb koncentráció a felhasználásra kész készítményben
                  
                  
                     Egyéb
                  
               
                     a
                  
                  
                     b
                  
                  
                     c
                  
                  
                     d
                  
                  
                     e
                  
                  
                     f
                  
                  
                     g
                  
                  
                     h
                  
                  
                     i
                  
               
                     „4
                  
                  
                     2-Hidroxi-4-metoxibenzofenon/Oxibenzon
                  
                  
                     Benzofenon-3
                  
                  
                     131-57-7
                  
                  
                     205-031-5
                  
                  
                      
                  
                  
                     6 %
                  
                  
                     Az összetétel megóvása céljából legfeljebb 0,5 %
                  
                  
                     Benzofenon-3-mat tartalmaz (1)”